Album / Universal
Udgivelse D. 23.10.1998
Anmeldt af
Lars Nielsen
Skovfeen fra Sverige, Lisa Ekdahl, har i løbet af de seneste år.indtaget danskerne med sin moderne svingende, jazzede visesang. Hendes.lillepige-stemme emmer af sensualitet, og det spinkle smukke ydre dækker.over en kvinde, der fuldt ud behersker sine kunstneriske virkemidler. Med.overbevisende fornemmelse for kreativ og nyskabende indgang til den svenske.visetradition, har Lisa Ekdahl på udgivelse efter udgivelse.perfektioneret og udvidet sit udtryk. På den nye Back To Earth.tager hun endnu en afstikker til den rene jazz. Hun indspillede for et par.år siden albummet 'When Did You Leave Heaven'. Endnu en gang bakket op af.den fremragende, afbalancerede og smagfuldt spillende Peter Nordahl Trio,.synger Lisa Ekdahl sig spinkelt og tilbageholdt gennem 13 jazz-standards,.hvoraf It Had To Be You, What Is This Thing Called Love og Tea.For Two er nogle af de mest kendte. Arrangementer balancerer elegant mellem.det stilfuldt ærbødige og det overraskende, og Lisa Ekdahl.gør sig umage for at tilføre numrene sin egen.tryllestøvs-stemning, men det lykkes ikke. Hendes spinkle stemme.trænger ikke gennem den røgfyldte jazz, den formår ikke at.spille op til eller udfordre de tiltider klassiske sange, og derfor sidder man.og savner en erfarent stemmebånd. Det er åbenbart på mode for.rock- og popsangere at prøve kræfter med jazzen, som Søs.Fenger blandt andet har gjort. Den mode burde Lisa Ekdahl holde sig fra..